आर्मी र मध्यमाञ्चल फाइनलमा
राखेप च्याम्पियनसिपअन्तर्गत राष्ट्रिय महिला तथा पुरुष हकी प्रतियोगिताको महिलातर्फ त्रिभुवन आर्मी र मध्यमाञ्चल फाइनल भिड्ने भएका छन् ।
हेटौंडा — राखेप च्याम्पियनसिपअन्तर्गत राष्ट्रिय महिला तथा पुरुष हकी प्रतियोगिताको महिलातर्फ त्रिभुवन आर्मी र मध्यमाञ्चल फाइनल भिड्ने भएका छन् ।नेपाल हकी संघको आयोजनामा हेटौंडा–१० स्थित वन विज्ञान विश्वविद्यालयको मैदानमा शुक्रबार सम्पन्न लिग चरणपछि आर्मी र मध्यमाञ्चलले फाइनल सुरक्षित गरेका हुन् । आर्मीले लिगका चारवटै खेल जितेर शीर्षस्थानमा रहँदै फाइनल तय गर्दा दुई जित र एक बराबरी खेलेको मध्यमाञ्चलले उपविजेता भएर उपाधि भिडन्तमा पुगेको हो ।लिगको अन्तिम खेलमा आर्मीले पश्चिमाञ्चललाई २–० गोलले हरायो । आर्मीको जितमा टंकमाया खपाङ्गीले २७ औं र पिंकी सिंजालीले ५३ औं मिनेटमा गोल गरे । मध्यमाञ्चलले सुदूरपश्चिमलाई १–० ले हरायो । निकिता बस्नेतले १४ औं मिनेटमा गरेको गोल निर्णायक बन्यो । तेस्रो स्थानमा पश्चिमाञ्चल र सुदूरपश्चिम भिड्ने छन् । महिलातर्फ ५ टोलीले राउन्ड रोबिनमा प्रतिस्पर्धा गरेका थिए ।पुरुषतर्फ तेस्रो स्थानलाई भएको खेलमा पश्चिमाञ्चल विजयी भयो । पश्चिमाञ्चलले पूर्वाञ्चललाई सडनडेथमा पन्छाएको हो । निर्धारित समय गोलरहित बराबरी र टाइब्रेकरमा २–२ गोलको बराबरी भएसँगै नतिजाका लागि सडनडेथको सहारा लिइएको थियो । त्यसमा पश्चिमाञ्चलका भानु भट्टराईको गोल निर्णायक साबित भयो । उपाधिका लागि भने आर्मी र सुदूरपश्चिम भिड्ने छन् । दुवै फाइनल शनिबार हुने छ ।तेक्वान्दोकाठमाडौं– पुलिस क्लबका सक्षम कार्कीेले १४ औं राष्ट्रिय तेक्वान्दो प्रतियोगिताअन्तर्गत पुरुष ७४ केजीमुनि स्वर्ण पदक जितेका छन् । शुक्रबार उनले फाइनलमा एपीएफका नीरज देउवालाई हराए । पुरुष ६८ केजीमुनिको स्वर्ण आर्मीका ज्ञानेन्द्र हमालले जिते । उनले पुलिसका विक्रान्त डंगोललाई फाइनलमा हराए । ६३ केजीमुनि पुलिसका वीरबहादुर महराले आर्मीका निशान्त श्रेष्ठलाई फाइनलमा हराएर स्वर्ण जिते । महिला ६२ केजीमुनि आर्मीका यानकुमारी चौलागाईंले एपीएफकी अनुमाया तामाङ र ५७ केजीमुनि आर्मीकी ज्ञानी चुनाराले पुलिसकी सुष्मा श्रेष्ठलाई हराएर स्वर्ण जिते । शनिबार ५ स्वर्णलाई प्रतिस्पर्धा हुनेछ ।सफ्ट टेनिसविराटनगर– राष्ट्रिय सफ्ट टेनिसको महिला एकलमा डिफेन्डिङ च्याम्पियन मेघा श्रेष्ठले उपाधिका लागि मध्यमाञ्चलकी चन्द्रमाया राईसँग प्रतिस्पर्धा गर्ने भएकी छन् । शुक्रबार विराटनगर जुट मिलस्थित कोर्टमा सम्पन्न सेमिफाइनलमा मध्यमाञ्चलकी मेघाले पश्चिमाञ्चलकी प्रीति बराललाई ४–० को सोझो सेटले हरायो । मध्यमाञ्चलकी चन्द्रमायाले आफ्नै क्षेत्रकी एलिजा रञ्जितलाई पनि ४–० को सेटले हराएर मेघासँगको फाइनल पक्का गरिन् ।बैजनाथपुरस्थित कोर्टमा पुरुष एकलतर्फ पश्चिमाञ्चलका नवीन मगर, मध्यपश्चिमका राजकुमार थापा र सुदूरपश्चिमका रोमियो शाही विजयी भई क्वाटरफाइनल पुगेका छन् । नवीनले एपीएफका सुमन लामालाई ४–१ को सेटले हराए । राजकुमारले मध्यपश्चिमकै गोविन्द नेपाललाई टाइब्रेकरमा ७–५ ले र रोमियोले एपीएफका आयुष्मान घलेलाई ४–२ को सेटले हराए ।छैटौं राष्ट्रिय तेक्वान्दोधनकुटा– छैटौं राष्ट्रिय तेक्वान्दो प्रतियोगिता शुक्रबार हिलेस्थित स्थानीय कभर्डहलमा सुरु भएको छ । राष्ट्रिय तेक्वान्दो संघ नेपालको भएको राखेप च्याम्पिनसिपअन्तर्गतको प्रतियोगितामा १६ इभेन्टमा फाइट तथा १६ इभेन्ट पुम्से समावेश गरिएका छन् । ५४ देखि ८७ केजी तौल समूहभन्दा माथि पुरुष फाइट ८ वटा हुनेछ । ४६ देखि ७३ केजी तौलभन्दा तल र ७३ केजी तौलभन्दा माथि महिला फाइट ८ वटा समावेश छ । आयोजक संघका प्रदेश नं. १ संयोजक पिताम्बर पौडेलले तीनदिने प्रतियोगितामा ३४ स्वर्णका लागि १ सय ७० खेलाडी प्रतिस्पर्धी छन् । खो खोरूपन्देही– तेस्रो राष्ट्रिय खो खो प्रतियोगिताको पुरुषमा आर्मी र महिलामा मध्यपश्चिमाञ्चल च्याम्पियन भएका छन् । फाइनलमा डिफेन्डिङ च्याम्पियन आर्मीले सुदूरपश्चिमलाई ११–७ अंकले हराउँदै उपाधि रक्षा गर्‍यो । मध्यमाञ्चल मध्यपश्चिमलाई २०–१३ ले हराउँदै तेस्रो भयो । महिलातर्फ मध्यपश्चिमले सुदूरपश्चिमलाई १०–८ अंकले हरायो । डिफेन्डिङ च्याम्पियन आर्मी तेस्रो भयो । उसले मध्यमाञ्चललाई १३–२ ले हरायो । पुरुषमा आर्मीका श्याम बुढाथोकी उत्कृष्ट चेजर तथा सुदूरपश्चिमका सन्तोष बोहरा उत्कृष्ट रनर घोषित भए । महिलामा मध्यपश्चिमकी लक्ष्मी थापा उत्कृष्ट चेजर तथा सुदूरपश्चिमकी पूजा ओज उत्कृष्ट रनर चुनिए ।